14/12/2020 | Administración LocalMunicipal
Cariño
Modificación delegacións áreas de goberno

Por Decreto Alcaldía 537/2020, de 09/12/2020 efectúase a seguinte modificación das áreas de goberno e outros aspectos relativos á organización municipal: Visto que no Pleno corporativo de data 02/10/2020 o Pleno corporativo toma coñecemento da renuncia presentada por Gabriela Angeles Larco Lestao ao seu cargo de concelleira. Visto que no Pleno corporativo de data 04/12/2020 Aurea Isabel Huifang De Mendoza Yunda tomou posesión como concelleira deste Concello. Vistos os Decretos Alcaldía 282/2019, 283/2019 e 284/2019, de 27/06/2019, así como o Decreto Alcaldía 286/2019, de 01/07/2019 (publicados no Boletín Oficial da Provincia nº 123, de 02/07/2019 e nº 126, de 05/07/2019, respectivamente), relativos á organización municipal como consecuencia das eleccións locais celebradas o 26/05/2019. Resultando necesario reorganizar a estrutura municipal, como consecuencia da renuncia da concelleira indicada. En base ao anteriormente exposto PRIMEIRO: Modificar o punto primeiro do Decreto Alcaldía 282/2019, de 27/06/2019, relativo á composición da Xunta de Goberno Local, substituíndoo pola seguinte redacción: A Xunta de Goberno Local do Concello de Cariño, presidida por esta Alcaldía, estará integrada por tres persoas concelleiras, número que non excede do terzo do número legal dos membros da Corporación, e que a continuación se indican: -Alberto Iglesias Fraguela -Ana Belén Gómez Aneiros -Jonathan Ismael Miranda Lucas SEGUNDO: Modificar o punto primeiro do Decreto Alcaldía 283/2019, de 27/06/2019, relativo ao nomeamento dos Tenentes de Alcaldía, substituíndoo pola seguinte redacción: Nomear tenentes de alcalde aos/as concelleiros/as membros da Xunta de Goberno local que se indican a continuación: -1º tenente de alcalde: Alberto Iglesias Fraguela. -2º tenente de alcalde: Jonathan Ismael Miranda Lucas. -3º tenente de alcalde: Ana Belén Gómez Aneiros TERCEIRO: Modificar o punto primeiro apartados a) e c) do Decreto Alcaldía 286/2019, de 01/07/2019, relativo ás delegacións específicas nas áreas de goberno, substituíndoo pola seguinte redacción: b) Desígnase a Ana Belén Gómez Aneiros concelleira-delegada da Área de Benestar Social, Igualdade, Mar, Medio Ambiente e Comercio, e que comprende xenéricamente, as materias da esfera de Servizos Sociais, Mar, Medio Ambiente e Comercio (.) c) b) Desígnase a Jonathan Ismael Miranda Lucas concelleiro-delegado da Área deFacenda, Cultura, Educación, Festexos, Deporte, Mocidade e Transparencia, e que comprende xenéricamente, as materias da esfera de Facenda, Cultura, Educación, Festexos, Deporte, Mocidade e Transparencia, e en particular as seguintes: -Economía -Educación -Festexos -Facenda -Cultura -Patrimonio Cultural -Deporte -Asociacións -Mocidade -Transparencia -Participación cidadá CUARTO: Modificar o punto segundo apartado c) do Decreto Alcaldía 286/2019, de 01/07/2019, relativo ás delegacións específicas nas áreas de goberno, substituíndoo pola seguinte redacción: c) Desígnase a Iria Rubido Pardo concelleira-delegada especial de Festexos e Lecer. QUINTO: Da presente resolución darase conta ao Pleno na primeira sesión que se celebre, notificándose, ademais, persoalmente aos designados, e publicarase no Boletín Oficial da Provincia, sen prexuízo da súa efectividade dende o día seguinte ao da presente resolución. SEXTO: Quedan revogadas as delegacións conferidas en acordos anteriores no que se opoñan ou contradigan ás conferidas no presente acordo. Cariño, 9 de decembro de 2020 O Alcalde José M. Olivio Moumeni Duch